
Komplex művészetterápiás program hatásának mérése, integrációban tanuló, jó képességű Autizmus Spektrum Zavarban érintett gyerekeknél

A TDK – dolgozat fő célja egy olyan komplex művészetterápiás program összeállítása volt, ami kifejezetten igazodik, az autizmus természetéhez, az integrációban tanuló, jó képesség struktúrával rendelkező, érintett gyerekek sajátosságaihoz. A program lényege, hogy az integrációban tanuló gyerekek szorongás szintjét csökkentse, megoldási stratégiáikat erősítse, szocio-kommunikációs készségeiket fejlessze.
A kutatás módszerei
- Tájékozódó online űrlap a művészetterápiával kapcsolatos tudásról.
- Child Behaviour Checklist (CBCL) - Szülői és Önkitöltős változata
- Kreatív attitűdök mérő skála
- Félig strukturált interjúk
- A folyamat az akciókutatás elemeit is tartalmazza.
Főbb eredmények:
A tesztek és az interjúk eredményei alapján elmondható, hogy még a három hónapos program hatása is pozitív volt. Leginkább a szociális készségek fejlődtek és a figyelmi problémák csökkentek. A szorongás és a szomatikus panaszok kevésbé csökkentek. Ám a tesztek jelezték, hogy a deviancia és agresszivitás növekedett kissé. Mindez úgy értelmezhető, hogy a művészetterápiás program megnyitotta a gyerekeket. Vagyis a társasan nagyobb nyitottság nem a szorongás oldalt növelte, hanem a kifelé megnyilvánuló feszültségeket.
Elméleti háttér:
Az itthoni szakirodalomban a művészetterápia témakörében többek között dr. Kiss Virág, dr. Buda Béla, Németh László gondolataiból és eredményeiből merítkeztem. Míg a külföldi kutatások tekintetében Cathy a. Malchiodi, Miranda D'Amico & Corinne Lalonde illetve Lith, T.V., Stallings, J.W., & Harris, C. munkáit vettem alapul, akik mind a művészetterápia hatását vizsgálták autizmusban érintett gyerekeknél. Autizmus kapcsán is több itthoni szakember munkájából dolgoztam, köztük kiemelném Győriné Stefanik Krisztina disszertációját.
Összefoglalás:
Saját eredményként értékelem a program összeállítását. A kutatási folyamat felépítését, megszervezését és lebonyolítását. A résztvevők bevonását és a velük való kommunikációt, közös munkát. A kutatási eszközök használatát és azok értelmezését. Illetve, hogy a folyamat közben képes voltam nyitottan észrevenni egy mintázatot, majd rugalmasan bevonni kontrollcsoportot a folyamat ezen részéhez (ház rajz), hogy összehasonlítsam és értelmezzem a különbségeket. 



